חוק שירות ביטחון (הצבת יוצאי צבא במשטרת ישראל ובשירות בתי הסוהר) (תיקוני חקיקה) (הוראות שעה), התשפ"ב–2021
הצעת חוק ממשלתית, הכנסת ה-24
פורסם: ספר החוקים, חוברת 2945, עמ' 666, 2021-12-28T00:00:00+02:00
חוק שירות ביטחון (הצבת יוצאי צבא במשטרת ישראל ובשירות בתי הסוהר) (תיקוני חקיקה) (הוראת שעה), התשפ"ב-2021 אושר בקריאה השנייה והשלישית ביום 28/12/2021. 
החוק מאריך בשנה נוספת, עד ה-31/12/2022 שתי הוראות שעה:
הוראת שעה אחת מסדירה את הצבתם ואת שירותם של חיילים ביחידות של משטרת ישראל ("שח"ם") שעיקר פעילותן קשור לביטחון המדינה ותושביה. זאת, בנוסף לשירותם של חיילים במשמר הגבול, המוסדר כהוראה קבועה בחוק שירות ביטחון.
הוראת השעה השנייה מסדירה את הצבתם ואת שירותם של חיילים בבתי סוהר ובאגפים בהם מוחזקים אסירים ביטחוניים.